1.  การประกอบธุรกิจ

1.  ลักษณะผลิตภัณฑ์และบริการ

ธุรกิจของเอ็ม เอฟ อี ซี สามารถแบ่งออกเป็น 3 กลุ่ม ได้แก่
ธุรกิจบริการให้คำปรึกษาและพัฒนางานด้านเทคโนโลยีสารสนเทศ (IT Professional
Services) ธุรกิจพัฒนาและวางระบบ (System Integration)
และธุรกิจบริการด้านการบำรุงรักษา (Maintenance Service) โดยมีรายละเอียดดังนี้

1.  ธุรกิจบริการให้คำปรึกษาและพัฒนางานด้านเทคโนโลยีสารสนเทศ (IT Professional
    Services)

บริษัทประกอบธุรกิจให้คำปรึกษาและพัฒนางานด้านเทคโนโลยีสารสนเทศแบบครบวงจร
เพื่อหาทางออกสำหรับตอบสนองความต้องการในการใช้งานของลูกค้า (Solution Provider)
เช่น การนำเทคโนโลยีสารสนเทศมาประยุกต์ใช้ในด้านการพาณิชย์ (E-Commerce)
เพื่อช่วยให้ลูกค้าสามารถสร้างข้อได้เปรียบในการแข่งขัน
หรือการเก็บรวบรวมข้อมูลทางธุรกิจเพื่อนำมาประมวลผลประกอบการตัดสินใจทางธุรกิจ
โดยบริษัทจะทำงานอย่างใกล้ชิดกับลูกค้าเพื่อศึกษาถึงลักษณะการประกอบการ กลยุทธ์ทางธุรกิจ
ความต้องการในการใช้งาน อุปกรณ์หรือระบบคอมพิวเตอร์และเครือข่ายที่ลูกค้ามีอยู่
วิเคราะห์และนำเสนอรายงานสรุปคำแนะนำ
ขั้นตอนหรือแผนการดำเนินงานโดยละเอียดและดำเนินการพัฒนาระบบเพื่อให้สามารถบรรลุวัตถุประสงค์ของลูกค้า

บริษัทได้แบ่งสายงานบริการให้คำปรึกษาและพัฒนางานออกเป็น 4 กลุ่ม
ตามลักษณะของระบบที่ให้บริการพัฒนา ดังนี้

-   ระบบคลังข้อมูล (Data Warehouse and Business Intelligence)
    การบริการออกแบบวิธีการจัดเก็บข้อมูล การเลือกข้อมูลที่จะจัดเก็บ
    และการนำข้อมูลจากคลังข้อมูลไปประยุกต์ใช้เพื่อประกอบการตัดสินใจหรือการใช้ประโยชน์ทางธุรกิจ

-   เว็บแอ็พพลิเคชั่น (Web Application)
    การบริการออกแบบและพัฒนาโปรแกรมประยุกต์เพื่อการใช้ประโยชน์ในเชิงพาณิชย์อิเล็กทรอนิกส์
    (E-Commerce) ผ่านระบบเครือข่ายคอมพิวเตอร์และอินเทอร์เน็ต ทั้งระหว่างธุรกิจกับธุรกิจ
    (Business to Business, B2B) และระหว่างธุรกิจกับลูกค้า (Business to
    Customer, B2C) รวมทั้งการใช้พาณิชย์อิเล็คทรอนิคส์ในภาครัฐ เพื่อให้บริการประชาชน
    และประสานงานระหว่างหน่วยงาน เช่น การขอใบเสนอราคา การสั่งซื้อสินค้า
    หรือการชำระค่าบริการผ่านทางเครือข่าย อินเทอร์เน็ต การใช้บริการ
    และการชำระค่าธรรมเนียมกับภาครัฐ เป็นต้น

-   โมบายแอ็พพลิเคชั่น (Mobile Application)
    การบริการออกแบบและพัฒนาโปรแกรมประยุกต์เพื่อการใช้ประโยชน์ในเชิงพาณิชย์อิเล็กทรอนิกส์
    (M-Commerce) ผ่านเครือข่ายโทรศัพท์มือถือ เช่น การจองบัตรชมภาพยนตร์
    การดาวน์โหลดเกมสำหรับโทรศัพท์มือถือ การส่งผ่านข้อมูลข่าวสาร
    หรือการทำธุรกรรมผ่านโทรศัพท์มือถือ

-   ระบบช่วยบริหารจัดการระบบคอมพิวเตอร์และเครือข่ายสารสนเทศ (Service Level
    Management)
    เป็นการจัดหาและบริการพัฒนาระบบเพื่อช่วยในการตรวจสอบ,บริหารจัดการระบบคอมพิวเตอร์และเครือข่ายสารสนเทศของลูกค้าให้มีเสถียรภาพ
    โดยระบบดังกล่าวจะช่วยตรวจสอบและแจ้งเตือนถึงปัญหาที่อาจเกิดขึ้นหรือเมื่อเกิดข้อผิดพลาดในการปฏิบัติงาน
    เพื่อให้ลูกค้าสามารถป้องกันหรือแก้ไขปัญหาได้อย่างรวดเร็วและทันการณ์
    อีกทั้งยังช่วยให้ลูกค้าสามารถวางแผนปรับปรุงหรือขยายประสิทธิภาพของระบบที่มีอยู่เพื่อให้สอดคล้องกับความต้องการทางธุรกิจที่เปลี่ยนไป

    2.  ธุรกิจพัฒนาและวางระบบ (System Integration)

บริการออกแบบ จัดหา พัฒนา และติดตั้งระบบคอมพิวเตอร์และเครือข่ายสารสนเทศ เช่น
ระบบจัดเก็บข้อมูล ระบบรักษาความปลอดภัยของข้อมูล ระบบเชื่อมต่อเครือข่ายอินเตอร์เน็ต
ระบบเชื่อมต่อเครือข่ายภายในองค์กร (Intranet, LAN, WAN)
ระบบสื่อสารทางเสียงผ่านเครือข่ายอินเตอร์เน็ต (Voice Over Internet Protocol)
ระบบอีเมล์ (E-mail) และระบบซอฟต์แวร์บริหารระบบ เป็นต้น

ขอบข่ายของงานประกอบด้วยการจัดหาอุปกรณ์ฮาร์ดแวร์ ซอฟต์แวร์
อุปกรณ์ต่อพ่วงและอุปกรณ์เครือข่าย จากแหล่งหรือผู้ผลิตต่างๆ ที่มาใช้งานร่วมกัน
โดยบริษัทมีหน้าที่ออกแบบ ดำเนินงานติดตั้ง พัฒนาซอฟต์แวร์หรือโปรแกรมซึ่งจะสามารถเชื่อม
และประสานงานอุปกรณ์ต่างๆ ให้ทำงานร่วมกัน รวมทั้ง
ทดสอบฝึกอบรมวิธีการใช้งานตลอดจนให้บริการหลังการขาย
เพื่อให้ลูกค้าให้สามารถใช้งานตามความต้องการ ถูกต้องและมีประสิทธิภาพสูงสุด
ด้วยความร่วมมือจากพันธมิตรทางเทคโนโลยีหรือผู้ผลิตอุปกรณ์ฮาร์ดแวร์ ซอฟต์แวร์
และระบบเครือข่าย เช่น Sun Microsystem, Cisco System, Oracle, Ascential,
Veritas, RSA, NAI, Checkpoint เป็นต้น

3.  ธุรกิจบริการด้านการบำรุงรักษา (Maintenance Service)

เป็นการให้บริการด้านการบำรุงรักษาและสนับสนุนทางเทคนิคสำหรับระบบคอมพิวเตอร์ขององค์กรโดยวิศวกรระบบที่มีความเชี่ยวชาญ
ทั้งในส่วนของฮาร์ดแวร์และซอฟต์แวร์
คอยให้บริการตอบคำถามและแก้ปัญหาเฉพาะหน้าซึ่งอาจเกิดขึ้นจากการใช้งานระบบคอมพิวเตอร์
ให้บริการตรวจสอบและบำรุงรักษาระบบตามกำหนดเวลา
ตลอดจนบริการซ่อมแซมและเปลี่ยนชิ้นส่วนฮาร์ดแวร์ที่จำเป็น
บริการของบริษัทดังกล่าวช่วยลูกค้าลดภาระค่าใช้จ่ายในการจ้างบุคลากรเพื่อการบำรุงรักษา
และเพิ่มประสิทธิภาพการใช้งานของระบบ ตลอดจน
บริษัทจะจัดการประชุมฝึกอบรมเพื่อวิเคราะห์ปัญหา และแนะนำประสิทธิภาพใหม่ ๆ
ของระบบอย่างสม่ำเสมอ

โดยขอบเขตการให้บริการของบริษัทสามารถแบ่งออกเป็น 2 แบบ คือ

-   โกลด์เซอร์วิส (Maintenance Gold): ซึ่งพร้อมให้บริการให้คำปรึกษาแนะนำแก่ลูกค้าตลอด
    24 ชั่วโมงทุกวัน โดยไม่มีวันหยุด

-   ซิลเวอร์เซอร์วิส (Maintenance Silver): ให้บริการในเวลาทำการ วันจันทร์ ถึงวันศุกร์
    เวลา 9.00-18.00 น.

นอกจากนี้ในการให้บริการใดๆ แก่ลูกค้า บริษัทได้เล็งเห็นถึงความสำคัญในคุณภาพของการบริการ
จึงมีการจัดตั้งทีมงานฝ่ายตรวจสอบและรับประกันคุณภาพ (Quality Assurance)
ซึ่งประกอบไปด้วยบุคลากรที่มีประสบการณ์และเชี่ยวชาญในทุกสาขาของงาน
โดยจะทำการวางกระบวนการและขั้นตอนในการทำงานภายหลังจากการรับงาน
และตรวจสอบงานที่พัฒนาขึ้นมาก่อนที่จะส่งมอบให้กับลูกค้า
เพื่อเป็นการสร้างความมั่นใจว่าผลงานที่จะส่งมอบให้แก่ลูกค้าสามารถตอบสนองวัตถุประสงค์ของลูกค้าได้อย่างถูกต้องและครบถ้วน
และเพื่อลดจำนวนข้อผิดพลาดของโปรแกรมประยุกต์ และอุปกรณ์อื่นๆ ที่อาจเกิดขึ้นจากการใช้งาน

ระยะเวลาเฉลี่ยในการดำเนินการแต่ละโครงการ
ทั้งในส่วนธุรกิจให้คำปรึกษาและพัฒนางานด้านเทคโนโลยีสารสนเทศและธุรกิจพัฒนาและวางระบบ
จะอยู่ที่ประมาณ 3-6
เดือนโดยในช่วงเวลาที่ปริมาณงานของบริษัทมีจำนวนมากบริษัทอาจว่าจ้างบริษัทภายนอกที่มีความรู้ความสามารถ
ประสบการณ์ และคุณภาพเพื่อเข้ารับช่วงงานบางส่วนจากบริษัท (Subcontract) ทั้งนี้
การจ้างงานช่วงเป็นแนวทางปกติในการดำเนินธุรกิจของธุรกิจบริการด้านเทคโนโลยีสารสนเทศ
ซึ่งจะช่วยให้บริษัทสามารถบริหารจัดการบุคลากรให้สอดคล้องกับปริมาณงานและป้องกันความเสี่ยงจากการมีจำนวนบุคลากรมากเกินไป
งานที่ทำโดยผู้รับงานช่วงดังกล่าวจะต้องผ่านขั้นตอนการตรวจสอบของทีมงานฝ่ายตรวจสอบและรับประกันคุณภาพของบริษัทอย่างเข้มงวด
เพื่อให้มั่นใจว่าผลงานได้คุณภาพตามมาตรฐานของบริษัท
ในปัจจุบันบริษัทมีการว่าจ้างช่วงประมาณร้อยละ 5 ของต้นทุนขายและบริการของบริษัท

ภายหลังการพัฒนาและวางระบบบริษัทมีการให้บริการหลังการขาย
โดยจัดให้มีผู้เชี่ยวชาญทั้งในส่วนของฮาร์ดแวร์และซอฟต์แวร์ให้บริการตอบคำถามและแก้ปัญหาที่ลูกค้าอาจจะมีในการใช้งานจริงช่วงระยะเวลาหนึ่ง
ภายหลังระยะเวลาดังกล่าวลูกค้าสามารถว่าจ้างบริษัทเป็นผู้ดูแลต่อได้
โดยการซื้อบริการด้านการบำรุงรักษาในรูปแบบต่างๆ ของบริษัท

2.  

2.  กลยุทธ์ทางการตลาด และสภาวะการแข่งขัน

กลยุทธ์ในการดำเนินธุรกิจ

ในการกำหนดกลยุทธ์การแข่งขันและนโยบายการดำเนินธุรกิจ
บริษัทมุ่งเน้นการสร้างผลประกอบการที่ดีและการเสริมสร้างความสามารถในการแข่งขันในระยะยาว
โดยกลยุทธ์การแข่งขันและนโยบายการดำเนินธุรกิจของบริษัทมีดังนี้

1.  การสร้างความแตกต่างให้กับบริษัท เพื่อรักษาระดับอัตราส่วนกำไร

บริษัทมีนโยบายหลักในการรักษาระดับอัตราส่วนกำไรให้อยู่ในระดับที่เหมาะสม ธุรกิจด้านเทคโนโลยี
สารสนเทศเป็นธุรกิจที่มีจำนวนคู่แข่งค่อนข้างมาก
อีกทั้งเทคโนโลยีที่ใช้ยังมีการเปลี่ยนแปลงพัฒนาอย่างรวดเร็ว
ซึ่งเมื่อเทคโนโลยีที่มีอยู่ได้รับการใช้งานกันอย่างแพร่หลาย
การแข่งขันระหว่างผู้ประกอบการจะเป็นการแข่งขันด้านราคาเป็นสำคัญและเพื่อให้บริษัทสามารถรักษาอัตราส่วนกำไรและอัตราผลตอบแทนต่อผู้ถือหุ้นในระดับที่เหมาะสม
บริษัทจึงให้ความสำคัญกับการสร้างอำนาจการแข่งขันโดยเน้นการสร้างความแตกต่างให้กับบริษัท
โดยวางตำแหน่งบริษัทให้เป็นผู้นำด้านการให้บริการที่มีคุณภาพสูง
มีการหาทางออกที่ชาญฉลาดและสร้างสรรค์เพื่อตอบสนองความต้องการของลูกค้าตลอดจนการนำหน้าคู่แข่งในการพัฒนาและนำเสนอเทคโนโลยีและนวัตกรรมใหม่ๆ
สู่ตลาดและลูกค้า

2.  ความมุ่งมั่นในความเป็นมืออาชีพและความเป็นเลิศทางเทคโนโลยี

บริษัทมุ่งเน้นการให้บริการอย่างมืออาชีพ และความสามารถในการสร้างมูลค่าเพิ่ม (Value
Added) ตลอดจนการนำเสนอเทคโนโลยีหรือทางออกใหม่ๆ
ในการตอบสนองความต้องการทางธุรกิจของลูกค้าก่อนคู่แข่ง โดยมีการนำระบบ CMM
เข้ามาใช้ภายในองค์กรเพื่อสร้างระบบและแบบแผนที่ดีในการทำงาน นอกจากนี้
บริษัทยังได้จัดตั้งคณะกรรมการเทคโนโลยี (Technology Committee)
อันประกอบด้วยผู้บริหารที่มีความเชี่ยวชาญด้านเทคโนโลยีในสาขาต่างๆ
เพื่อติดตามความเคลื่อนไหวของตลาดเทคโนโลยีและนวัตกรรมใหม่ๆ
รวมถึงศึกษาถึงความเป็นไปได้และโอกาสในการนำเสนอต่อลูกค้า
และเพื่อให้สามารถนำเสนอเทคโนโลยีใหม่ๆ ต่อลูกค้าก่อนคู่แข่ง
บริษัทจึงให้ความสำคัญต่อแผนการพัฒนาบุคลากรให้สอดคล้องกับแนวโน้มของเทคโนโลยีและนวัตกรรมใหม่ๆ
อย่างสม่ำเสมอ โดยบริษัทจัดให้พนักงานเข้ารับการทดสอบและรับรองจากสถาบันต่างๆ เช่น Sun
Microsystems, Cisco Systems และเขตอุตสาหกรรมซอฟต์แวร์ (Software Park)
เพื่อสร้างความเชื่อมั่นและเป็นการรับประกันให้กับลูกค้าถึงความพร้อมและความสามารถในการให้บริการของบริษัท

3.  การคัดสรรและรักษาบุคลากรที่มีความสามารถ

บริษัทให้ความสำคัญกับการคัดสรรบุคลากรเข้าทำงานและการรักษาบุคลากรเหล่านี้ให้ทำงานกับบริษัทเป็นระยะเวลานาน
เนื่องจากบุคลากรเป็นทรัพย์สินที่สำคัญที่สุดของบริษัทในการประกอบธุรกิจ
ความรู้ความสามารถของบุคลากรเป็นปัจจัยสำคัญที่ช่วยส่งเสริมให้บริษัทมีศักยภาพในการให้บริการที่เหนือกว่าคู่แข่ง
ทั้งนี้ ในการคัดสรรบุคลากร
บริษัทมีนโยบายที่จะมุ่งเน้นไปยังกลุ่มนักศึกษาที่จบการศึกษาจากสถาบันการศึกษาชั้นนำของประเทศซึ่งมีผลคะแนนการเรียนอยู่ในเกณฑ์ดี
มีทัศนคติที่ดีในการทำงาน
และกลุ่มผู้มีประสบการณ์มีความรู้ความชำนาญเชี่ยวชาญงานเทคโนโลยีสารสนเทศอยู่แล้ว
สำหรับการดำรงรักษาทรัพยากรบุคคลนั้นบริษัทมีนโยบายมุ่งเน้นพัฒนาความสามารถและความรับผิดชอบของบุคลากร
มีการวางแนวทางวิชาชีพ (Career Path) ของบุคลากรในแต่ละระดับให้ชัดเจน
การเสริมสร้างความสัมพันธ์ที่ดีระหว่างบุคลากรภายในองค์กร
มีการให้ทุนการศึกษาสำหรับพนักงานที่มีความสามารถและอยู่กับองค์กรมาเป็นระยะเวลานาน
อันจะเป็นการพัฒนาบุคลากรและสร้างขวัญกำลังใจในการทำงานได้อีกทางหนึ่ง
รวมทั้งการให้ผลตอบแทนที่เหมาะสมโดยระดับของผลตอบแทนจะขึ้นอยู่กับความสามารถ
และผลงานของแต่ละบุคคลเป็นสำคัญ (Performance-based incentive)

4.  การเสริมสร้างและใช้ประโยชน์จากความสัมพันธ์กับผู้ผลิตและผู้แทนจำหน่ายเจ้าของเทคโนโลยี

บริษัทมีนโยบายในการสร้างความสัมพันธ์กับกลุ่มผู้ผลิตและผู้แทนจำหน่ายผลิตภัณฑ์ในลักษณะพันธมิตรทางธุรกิจ
โดยการรักษาความสัมพันธ์อันดีกับบริษัทผู้ผลิตสินค้าเป็นปัจจัยสำคัญปัจจัยหนึ่งที่เอื้อประโยชน์ในการประกอบธุรกิจให้ประสบผลสำเร็จ
เนื่องจากจะได้รับการสนับสนุนในการจัดอบรมและให้ความรู้เกี่ยวกับเทคโนโลยีผลิตภัณฑ์ใหม่ๆ
ที่จะนำเสนอต่อตลาด การกำหนดราคาต้นทุนสินค้าซึ่งแข่งขันได้กับคู่แข่งอื่นๆ
การแนะนำกลุ่มลูกค้าที่มีศักยภาพ
นอกจากนี้การได้รับความไว้วางใจจากบริษัทผู้ผลิตสินค้าชั้นนำในลักษณะของพันธมิตรทางการค้าดังกล่าวยังเป็นการเสริมสร้างความเชื่อมั่นแก่ลูกค้า
ถึงความรู้ความสามารถของบุคลากรในการให้บริการติดตั้งและประยุกต์ใช้สินค้าให้มีประสิทธิภาพสูงสุดตลอดจนการให้ความช่วยเหลือทางเทคนิคที่จะได้รับจากผู้ผลิตสินค้า

5.  การขยายฐานลูกค้าแบบเจาะกลุ่มเป้าหมายและรักษาไว้ซึ่งฐานลูกค้าเดิม

บริษัทมีเป้าหมายที่ชัดเจนในการมุ่งเน้นการให้บริการกับกลุ่มลูกค้าวิสาหกิจขนาดใหญ่
ทั้งนี้เพื่อให้สามารถสร้างอัตราการเติบโตแก่ธุรกิจของบริษัท
ในขณะที่ยังคงสามารถรักษาระดับคุณภาพบริการที่ดีเยี่ยมให้กับลูกค้า
บริษัทจึงมีแผนขยายงานบริการที่เฉพาะเจาะจงไปยังกลุ่มอุตสาหกรรมที่มีความต้องการงานบริการด้านเทคโนโลยีสารสนเทศและมีศักยภาพในการเติบโตสูงเป็นสำคัญ
ในส่วนของการรักษาฐานลูกค้าเดิมของบริษัทได้ให้ความสำคัญในการสร้างความสัมพันธ์กับลูกค้าในลักษณะการเป็นพันธมิตรทางธุรกิจ
ซึ่งจะเป็นการสร้างความสัมพันธ์ที่ยั่งยืนอย่างต่อเนื่อง

ลักษณะลูกค้า และกลุ่มลูกค้าเป้าหมาย 

กลุ่มลูกค้าเป้าหมายหลักของบริษัทได้แก่
วิสาหกิจขนาดใหญ่ที่ต้องการบริการทางด้านคอมพิวเตอร์และเครือข่ายสารสนเทศสูง
โดยสามารถแบ่งได้เป็น 4 กลุ่มหลัก คือ กลุ่มสื่อสารโทรคมนาคม กลุ่มสถาบันการเงิน
กลุ่มภาครัฐและการศึกษา และกลุ่มอุตสาหกรรมการผลิต

ในปี2546
บริษัทยังคงมีสัดส่วนรายได้หลักจากการให้บริการและขายสินค้าให้กับลูกค้าในกลุ่มสื่อสารโทรคมนาคมสูงสุดโดยคิดเป็นสัดส่วนร้อยละ
65.50 และมีรายได้จากการให้บริการและขายสินค้าให้กลุ่มภาครัฐและการศึกษา
กลุ่มสถาบันการเงิน และกลุ่มอุตสาหกรรมการผลิตเท่ากับร้อยละ 16.47 ร้อยละ 7.28 และร้อยละ
10.75 ตามลำดับ

ในช่วงหลายปีที่ผ่านมา
กลุ่มธุรกิจสื่อสารโทรคมนาคมยังคงเป็นกลุ่มที่มีการขยายตัวและมีการลงทุนด้านเทคโนโลยีสารสนเทศอย่างต่อเนื่อง
เนื่องจากเทคโนโลยีมีการเปลี่ยนแปลงรวดเร็วจึงเป็นสาเหตุให้มีการขยายตัวสูงเมื่อเทียบกับลูกค้าในกลุ่มธุรกิจอื่น
ลูกค้ารายใหญ่ของบริษัทในกลุ่มนี้ล้วนแต่เป็นผู้นำที่สำคัญในกลุ่มธุรกิจนี้ อาทิเช่น บริษัท แอดวานซ์
อินโฟร์ เซอร์วิส จำกัด (มหาชน) และบริษัทอื่นๆในกลุ่มชินวัตร, บริษัท โทเทิ่ล แอ็คเซ็ส
คอมมูนิเคชั่น จำกัด (มหาชน), บริษัท ทีซีเอ็น ออนไลน์ จำกัด และบริษัท ยูไนเต็ด บรอดคาสติ้ง
คอร์ปอเรชั่น จำกัด (มหาชน) เป็นต้น

บริษัทมีนโยบายขยายขอบเขตการให้บริการกับกลุ่มลูกค้าภาครัฐและการศึกษามากขึ้น
เนื่องจากรัฐบาลมี
งบประมาณขยายการลงทุนเพื่อพัฒนางานด้านเทคโนโลยีสารสนเทศเป็นจำนวนมากและคิดเป็นมูลค่าสูง
โดยบริษัทมีนโยบายที่จะเข้าร่วมประมูลงานในโครงการที่ต้องการคุณภาพ
และมูลค่าเพิ่มของงานบริการเป็นสำคัญ
ซึ่งบริษัทจะสามารถแข่งขันได้โดยเน้นด้านคุณภาพไม่ใช่ด้านราคาเพียงอย่างเดียว โดยในปี 2546
บริษัทมีสัดส่วนรายได้จากการรับงานจากภาครัฐและการศึกษาคิดเป็นร้อยละ16.47
ซึ่งเพิ่มขึ้นสูงถึงร้อยละ 30 จากปี 2545 ที่มีสัดส่วนรายได้จากกลุ่มนี้คิดเป็นเพียงร้อยละ12.10
ซึ่งกลุ่มลูกค้าของบริษัทในภาครัฐและการศึกษา อาทิเช่น บริษัท การบินไทย จำกัด (มหาชน),
บริษัท รถไฟฟ้ามหานคร จำกัด (มหาชน), กองบัญชาการทหารสูงสุด และกองตรวจคนเข้าเมือง
เป็นต้น

สำหรับกลุ่มสถาบันการเงินซึ่งมีการฟื้นตัวและเติบโตค่อนข้างสูงในปี 2546
มีการปรับโครงสร้างองค์กร
และนำเทคโนโลยีสารสนเทศมาประยุกต์ใช้กับงานด้านการเงินการธนาคารมากขึ้น(E-Banking,E-Finance,Online
Trading) โดยมีการสนับสนุนให้ลูกค้าทำธุรกรรมทางการเงินผ่านเครือข่ายสารสนเทศมากขึ้น
ส่งผลให้มีการลงทุน
ค่อนข้างสูงในส่วนของระบบคอมพิวเตอร์เครือข่ายสารสนเทศและงานบริการที่เกี่ยวข้อง
บริษัทจึงมุ่งเน้นที่จะขยายการรับงานในกลุ่มธุรกิจนี้เพิ่มขึ้นและมั่นใจว่าจะสามารถให้บริการแก่ลูกค้าได้อย่างดีเยี่ยม
เนื่องจากเทคโนโลยีและนวัตกรรมที่ใช้ในกลุ่มนี้ี้เป็นสิ่งที่มีใช้อยู่แล้วในกลุ่มธุรกิจสื่อสารโทรคมนาคม
ซึ่งบริษัทมีความคุ้นเคยและเชี่ยวชาญ บริษัทมีการขยายความสามารถในการให้บริการ
และได้รับความไว้วางใจจากลูกค้ากลุ่มสถาบันการเงินเพิ่มมากขึ้น เช่น ธนาคารแห่งประเทศไทย,
ตลาดหลักทรัพย์์แห่งประเทศไทย, บริษัทเงินทุนหลักทรัพย์ ทิสโก้ จำกัด (มหาชน),
ธนาคารกรุงศรีอยุธยา, บริษัท อเมริกัน อินเตอร์เนชั่นแนล แอชชัวรันส์ จำกัด, บริษัท
นิวแฮมเชอร์ อินชัวรันส์ จำกัด และธนาคาร แสตนดาร์ด ชาร์ทเตอร์ (ประเทศไทย) จำกัด
เป็นต้น

นอกจากนี้บริษัทยังมีการให้บริการด้านเทคโนโลยีสารสนเทศแก่ลูกค้าต่างประเทศอย่างต่อเนื่อง
อาทิเช่น AZ Communication Co., Ltd. ในประเทศกัมพูชา และบริษัท ลาวเทเลคอม จำกัด
ในประเทศลาว

ช่องทางการจัดจำหน่าย

ในการรับงานของบริษัทจะมีทั้งจากการประมูลงานและการติดต่อเจรจาต่อรอง
โดยคิดเป็นประมาณร้อยละ 10 และร้อยละ 90 ของรายได้ตามลำดับจากการขายและให้บริการรวม
ทั้งนี้การรับงานจากการเข้าประมูลงานเกือบทั้งหมดจะเป็นการรับงานจากลูกค้าภาครัฐ
สำหรับกลุ่มลูกค้าเอกชนการรับงานส่วนใหญ่จะมาจากการติดต่อและเจรจากับลูกค้าโดยตรง

เพื่อให้สามารถเข้าถึงและติดตามความเคลื่อนไหวของกลุ่มลูกค้าเป้าหมายได้อย่างทั่วถึง
บริษัทได้จัดตั้งและแบ่งทีมงานขายออกเป็น 5 กลุ่ม ตามกลุ่มลูกค้าเป้าหมาย คือ
กลุ่มสื่อสารโทรคมนาคม กลุ่มภาครัฐและการศึกษา กลุ่มสถาบันการเงิน กลุ่มอุตสาหกรรมการผลิต
และกลุ่มลูกค้าต่างประเทศ โดยมีทีมงานขายดูแลและนำเสนอบริการต่างๆแก่ลูกค้า
โดยส่วนใหญ่จะนำเสนอบริการร่วมกับกลุ่มธุรกิจต่างๆ
เพื่อเพิ่มขีดความสามารถในการบริการตอบสนองความต้องการของลูกค้าได้ดีที่สุด
ด้วยคุณภาพของบริการและผลงานของบริษัทตลอดจนการสร้างและรักษาความสัมพันธ์อันดีกับลูกค้า
สัดส่วนรายได้ของบริษัทในปี 2546 จึงมาจากฐานลูกค้าเดิมคิดเป็นอัตราส่วนสูงถึงร้อยละ 95
ซึ่งแสดงให้เห็นถึงความไว้วางใจและการยอมรับในคุณภาพของบริการและผลงานของบริษัทได้เป็นอย่างดี

ภาวะอุตสาหกรรม และการแข่งขัน

ภาวะและแนวโน้มตลาดโดยรวม 

อุตสาหกรรมเทคโนโลยีสารสนเทศเป็นอุตสาหกรรมที่มีทิศทางการขยายตัวสอดคล้องกับสภาวะเศรษฐกิจของประเทศ
แต่มีการเคลื่อนไหวที่ผันผวนมากและจะได้รับผลกระทบที่ช้ากว่าอุตสาหกรรมอื่นๆ
กล่าวคือเมื่อเศรษฐกิจขยายตัว
อุตสาหกรรมเทคโนโลยีสารสนเทศจะเติบโตตามในอัตราที่สูงและรวดเร็วกว่า
และหากเศรษฐกิจเกิดการชะลอตัวอุตสาหกรรมเทคโนโลยีสารสนเทศก็จะชะลอตัวตามด้วยอัตราที่สูงและรวดเร็วกว่าเช่นกัน
แต่จากการสำรวจของสมาคมธุรกิจคอมพิวเตอร์ไทย (The Association of Thai Computer
Industry, “ATCI”) , สมาคมอุตสาหกรรมซอฟต์แวร์ไทย (The Association of Thai
Software Industry, “ATSI”) และสมาคมเครือข่ายสารสนเทศ (Information
Networking Association, “INA”)
พบว่าประเทศไทยยังคงเป็นหนึ่งในไม่กี่ประเทศทั่วโลกที่สามารถรักษาอัตราการเติบโตของอุตสาหกรรมเทคโนโลยีสารสนเทศให้อยู่ในระดับสูงกว่าร้อยละ
15.0 ต่อปีได้

ในช่วงครึ่งปีแรกของปี 2546
เศรษฐกิจของประเทศและทั่วโลกเกิดการชะลอตัวสืบเนื่องจากผลของสงครามระหว่างสหรัฐอเมริกาและอิรัก
รวมทั้งการแพร่ระบาดของโรคทางเดินหายใจเฉียบพลันรุนแรง (SARS)
เหตุการณ์ดังกล่าวจึงส่งผลกระทบต่อธุรกิจโดยรวมของหลายภูมิภาคในโลกรวมถึงประเทศไทยด้วย
โดยส่งผลให้การตัดสินใจลงทุนในหลายภาคธุรกิจล่าช้าออกไปเพราะความวิตกกังวลในภาวะความไม่แน่นอนของเศรษฐกิจ
ภาวะดังกล่าวจึงส่งผลกระทบให้ธุรกิจด้านเทคโนโลยีสารสนเทศเกิดการชะลอตัว
โดยสืบเนื่องมาจากการชะลอการลงทุนด้านเทคโนโลยีสารสนเทศของกลุ่มลูกค้าในหลายภาคธุรกิจ

อย่างไรก็ตามในช่วง 2 ไตรมาสสุดท้ายของปี 2546 เศรษฐกิจของประเทศปรับตัวได้ดีขึ้น
จึงส่งผลให้ภาคธุรกิจมีความมั่นใจในการลงทุนมากขึ้น
โดยเฉพาะการลงทุนทางด้านเทคโนโลยีสารสนเทศที่มีการตื่นตัวมากขึ้น
เนื่องมาจากนโยบายการลงทุนเช่นกันที่เพิ่มมากขึ้นจากภาครัฐ
รวมทั้งการลงทุนจากธุรกิจประเภทการเงินและการธนาคารที่เพิ่มขึ้นอีกด้วย

นอกจากนี้ บริษัท ไอดีซี (ประเทศไทย) จำกัด
บริษัทวิจัยด้านไอทีระดับโลกได้ประเมินมูลค่ารวมของตลาดอุตสาหกรรมเทคโนโลยีสารสนเทศของประเทศไทยในปี
2547 จะคิดเป็นมูลค่า 87,320 ล้านบาท โดยจะเพิ่มขึ้นร้อยละ 11.8 จากมูลค่ารวมของปี 2546
และประมาณการว่าจะเติบโตถึงร้อยละ 15-20 ในช่วง 5 ปีข้างหน้า
บริษัทจึงเชื่อมั่นว่าแนวโน้มของอุตสาหกรรมค่อนข้างจะอยู่ในเกณฑ์ดี
และเอื้อกับการเติบโตของบริษัทต่อไป

สภาวะการแข่งขัน (คู่แข่ง)

เนื่องจากการแข่งขันในอุตสาหกรรมเทคโนโลยีสารสนเทศมีแนวโน้มที่รุนแรงขึ้น
ด้วยอัตราการเติบโตของตลาดที่อยู่ในระดับค่อนข้างสูงและนโยบายสนับสนุนต่างๆ จากภาครัฐบาล
จึงทำให้มีผู้ประกอบการรายใหม่ที่เข้ามาชิงส่วนแบ่งการจำนวนสูงขึ้น
ไม่ว่าจะเป็นผู้ประกอบการทั้งจากในประเทศและต่างประเทศ
ซึ่งในอนาคตมีแนวโน้มที่บริษัทผู้ผลิตสินค้าฮาร์ดแวร์และซอฟต์แวร์จากต่างประเทศอาจจะเข้ามาให้บริการแบบครบวงจร
ควบคู่ไปกับการจัดจำหน่ายสินค้าของตนมากขึ้น
การแข่งขันทั้งระหว่างผู้ประกอบการเดิมและจากผู้ประกอบการรายใหม่มีทั้งการแข่งขันทางด้านของราคาและคุณภาพการบริการ
โดยราคาผลิตภัณฑ์ฮาร์ดแวร์และผลิตภัณฑ์ซอฟต์แวร์มีแนวโน้มที่จะปรับตัวลดลง
ทั้งนี้นอกจากจะเป็นผลมาจากการแข่งขันที่สูงขึ้นยังเป็นผลมาจากนโยบายของรัฐบาลในการรณรงค์ให้ประชาชนเข้าถึงเทคโนโลยีสารสนเทศมากขึ้น
โดยมีการนำเครื่องคอมพิวเตอร์รวมทั้งอุปกรณ์ต่อพ่วงออกมาจำหน่ายในราคาถูก
ทำให้อัตรากำไรขั้นต้นจากการจำหน่ายสินค้าลดลงและเพื่อคงไว้ซึ่งความสามารถในการทำกำไรและการแข่งขัน
ผู้ประกอบการหลายรายได้ปรับตัวและขยายขอบเขตการดำเนินธุรกิจจากการซื้อมาขายไปให้คลอบคลุมถึงการให้บริการด้านเทคโนโลยีสารสนเทศด้วย

การประเมินส่วนแบ่งการตลาดสำหรับบริษัทที่ประกอบธุรกิจให้บริการด้านเทคโนโลยีสารสนเทศสามารถทำได้ยาก
เนื่องจากผู้ประกอบการแต่ละรายมีโครงสร้างของธุรกิจ เช่น การซื้อมาขายไป (Trading ),
การพัฒนาและวางระบบ (System Integration), การให้บริการคำปรึกษาและพัฒนางาน
(Professional Services) โดยมีสัดส่วนของรายได้จากแต่ละธุรกิจที่แตกต่างกัน
นอกจากนี้แต่ละบริษัทอาจจะมีความเชี่ยวชาญหรือมุ่งเน้นในงานที่แตกต่างกัน เช่น
บางรายอาจจะมุ่งเน้นในการขายอุปกรณ์ฮาร์ดแวร์ หรือการพัฒนาซอฟต์แวร์เพียงอย่างเดียว
ในขณะที่บางรายอาจจะเน้นการให้บริการด้านการวางเครือข่ายสารสนเทศ

ทั้งนี้บริษัทมีทีมงานที่มีความเชี่ยวชาญและประสบการณ์สูง
ในการให้บริการทั้งในส่วนธุรกิจให้บริการคำปรึกษาและพัฒนางาน และธุรกิจพัฒนาและวางระบบ
จึงทำให้สามารถให้บริการลูกค้าได้อย่างครบวงจรและสามารถสร้างมูลค่าเพิ่มให้กับบริการของบริษัท
ทำให้บริษัทสามารถแข่งขันกับผู้ประกอบการรายอื่นได้เป็นอย่างดี

การจัดหาผลิตภัณฑ์และบริการ

ธุรกิจบริการให้คำปรึกษา พัฒนา
และวางระบบคอมพิวเตอร์และเครือข่ายงานเทคโนโลยีสารสนเทศเป็นธุรกิจที่ต้องอาศัยประสบการณ์และความชำนาญเกี่ยวกับอุปกรณ์ฮาร์ดแวร์และการพัฒนาซอฟต์แวร์หรือโปรแกรมซึ่งจะสามารถเชื่อมและประสานงานอุปกรณ์ต่างๆ
ให้ทำงานร่วมกัน ความสามารถเชิงวิเคราะห์
ตลอดจนความเข้าใจในลักษณะการประกอบธุรกิจของลูกค้า
ซึ่งปัจจัยสำคัญที่กำหนดความสามารถในการให้บริการของบริษัทคือ บุคลากร
ดังนั้นเพื่อให้สามารถจัดการทรัพยากรบุคคลที่มีอยู่ได้อย่างมีประสิทธิภาพ
บริษัทได้มีการจัดทำตารางแสดงความชำนาญส่วนบุคคล (Skill Table)
ซึ่งเป็นเครื่องมือสำคัญที่ช่วยให้ผู้บริหารสามารถพิจารณาจัดสรรบุคคลซึ่งมีความเชี่ยวชาญในแต่ละสาขาและในระดับความสามารถที่แตกต่างกัน
เพื่อรับผิดชอบงานในแต่ละงานได้ตรงตามลักษณะและความต้องการของงานนั้นๆ

3.  ในด้านผลิตภัณฑ์หรือสินค้าสำหรับให้บริการ
    การคัดเลือกและจัดหาผลิตภัณฑ์หรือสินค้าที่มีคุณภาพจากแหล่งที่เหมาะสมนั้น
    บริษัทจะสั่งซื้อสินค้าส่วนใหญ่จากผู้ผลิตที่บริษัทได้รับการแต่งตั้งเป็นตัวแทนจำหน่ายซึ่งบริษัทมีความรู้ความเชี่ยวชาญในตัวอุปกรณ์และมีความมั่นใจในคุณภาพ
    สำหรับสินค้าที่บริษัทยังไม่ได้รับการแต่งตั้งเป็นตัวแทนจำหน่ายบริษัทจะสั่งซื้อจากผู้จัดจำหน่ายที่อยู่ในรายชื่อผู้จัดจำหน่ายสินค้าที่ผ่านการพิจารณาจากบริษัทในเรื่องของคุณภาพและบริการจนเป็นที่ยอมรับในเบื้องต้น
    (Approved Venders List) แล้วเท่านั้น

4.  

5.  

6.  

7.  

8.  

9.  

10. 

11. ตัวอย่างผลิตภัณฑ์หรือสินค้าที่บริษัทได้รับการแต่งตั้งเป็นตัวแทนจำหน่าย มีดังนี้

+----------+-------------------------------+------------+------------+
| 12.      | 13. ประเภทอุปกรณ์               | 14. ผู้ผลิต   | 15. ปีที่ได   |
|          |                               |            | ัรับการแต่งตั้ง |
+----------+-------------------------------+------------+------------+
| 16. อุปกร | -   เครื่องคอ                   | 17. Sun    | 19. 2540   |
| ณ์ฮาร์ดแวร์ | มพิวเตอร์แม่ข่ายสำหรับองค์กรขนาดใหญ่ |     Mi     |            |
|          |     (Enterprise Server)       | crosystems |            |
|          |                               |            |            |
|          |                               | 18.        |            |
+----------+-------------------------------+------------+------------+
| 20.      | -   เครื่องคอม                  | 21. Sun    | 23. 2540   |
|          | พิวเตอร์แม่ข่ายสำหรับระบบอินเตอร์เน็ต |     Mi     |            |
|          |     (Internet Server)         | crosystems |            |
|          |                               |            |            |
|          |                               | 22.        |            |
+----------+-------------------------------+------------+------------+
| 24.      | -   อุปกรณ์จัดเก็บข้อมูล (Data      | 25. Sun    | 26. 2540   |
|          |     Storage)                  |     Mi     |            |
|          |                               | crosystems |            |
+----------+-------------------------------+------------+------------+
| 27.      | -   อุปกรณ์ ID Tokens / ID      | 28. RSA    | 29. 2541   |
|          |     Smartcards                |            |            |
|          |                               |   Security |            |
+----------+-------------------------------+------------+------------+
| 30.      | -   ระบบตรวจสอบเครือข่ายองค์กร   | 31. NAI    | 32. 2545   |
|          |     (Sniffer Technology       |            |            |
|          |     Portable LAN / Portable   |            |            |
|          |     WAN)                      |            |            |
+----------+-------------------------------+------------+------------+
| 33. อุปกร | -   โปรแกรมสำห                | 35. Sun    | 36. 2540   |
| ณ์ซอฟต์แวร์ | รับระบบคอมพิวเตอร์แม่ข่ายอินเตอร์เน็ต |     ONE    |            |
|          |     (Web Server, Portal       |            |            |
| 34.      |     Server)                   |            |            |
+----------+-------------------------------+------------+------------+
| 37.      | -   โปรแกรม EAI (Enterprise   | 38. Sun    | 39. 2542   |
|          |     Application Integration)  |     ONE    |     2545   |
|          |                               |     BEA    |     2546   |
|          |                               |     IBM    |            |
+----------+-------------------------------+------------+------------+
| 40.      | -   โปรแกรมจัดการข้อมูลทางธุรกิจ   | 41. BMC    | 42. 2544   |
|          |     (Business Information     |            |            |
|          |     Management)               |   Software |            |
+----------+-------------------------------+------------+------------+
| 43.      | -   โปรแกรมจัดการระบบคลังข้อมูล   | 44. Te     | 46. 2546   |
|          |     (Data Warehouse)          | radata-NCR |            |
|          |                               |            | 47. 2545   |
|          |                               | 45.        |            |
|          |                               |  Ascential |            |
+----------+-------------------------------+------------+------------+
| 48. อุปกร | -                             | 49. Cisco  | 50. 2540   |
| ณ์เครือข่าย |   อุปกรณ์จุดศูนย์รวมของระบบเครือข่าย |            |            |
|          |     (LAN Switches)            |    Systems |            |
+----------+-------------------------------+------------+------------+
| 51.      | -                             | 52. Cisco  | 53. 2540   |
|          |   อุปกรณ์หาเส้นทางของระบบเครือข่าย |            |            |
|          |     (Access Routers)          |    Systems |            |
+----------+-------------------------------+------------+------------+
| 54.      | -   ระบบสื่อ                    | 55. Cisco  | 56. 2540   |
|          | สารทางเสียงผ่านเครือข่ายอินเตอร์เน็ต |            |            |
|          |     (VOIP)                    |    Systems |            |
+----------+-------------------------------+------------+------------+

57. ทั้งนี้ความสัมพันธ์ระหว่างบริษัทกับผู้ผลิตหรือผู้จำหน่ายสินค้าในปัจจุบันอยู่ในระดับที่ดีมาก
    เนื่องจากเป็นที่ทราบดีว่าการรักษาความสัมพันธ์ที่ดีกับผู้ผลิตหรือผู้จำหน่ายสินค้าจะเป็นปัจจัยสำคัญอันหนึ่งที่เอื้อประโยชน์ในการประกอบธุรกิจ
    ไม่ว่าจะเป็นการให้ความช่วยเหลือทางเทคนิค, การให้ส่วนลดพิเศษในการสั่งซื้อ,
    การส่งมอบของทันตามกำหนดเวลา, การช่วยเก็บรักษาสินค้าคงคลังที่ยังไม่ใช้งาน,
    การป้องกันภาวะขาดแคลนสินค้า เป็นต้น

58. บริษัท เป็นผู้แทนจำหน่ายผลิตภัณฑ์ของ Sun Microsystems ในระดับ Enterprise
    Distributor ซึ่งถือเป็นตัวแทนจำหน่ายระดับสูงสุด
    โดยได้รับสิทธิ์ในการจัดจำหน่ายสินค้าของ Sun Microsystems
    ให้แก่ลูกค้าองค์กรขนาดใหญ่ได้อย่างเสรี โดยตัวแทนจำหน่ายของ Sun Microsystems
    สามารถแบ่งออกเป็น 4 ระดับ ตามความสำคัญ คือ Enterprise Distributor, System
    Integrator, Channel Development Provider และ Authorized Reseller
    ในปัจจุบัน มีผู้ประกอบการในประเทศเพียง 4 รายเท่านั้น
    ที่ได้รับการแต่งตั้งเป็นตัวแทนจำหน่ายระดับ Enterprise Distributor

59. นอกจากนั้น บริษัท ยังเป็นผู้แทนจำหน่ายผลิตภัณฑ์ของ Cisco Systems ในระดับ Premier
    Certified Partner
    โดยตัวแทนจำหน่ายในแต่ละระดับจะได้รับสิทธิประโยชน์พิเศษทางการค้าที่แตกต่างกัน เช่น
    ส่วนลดราคาสินค้า และสิทธิในการขอรับเงินช่วยเหลือด้านการตลาด (Joint Marketing
    Fund) ฯลฯ ในปัจจุบันบริษัท เอ็ม เอฟ อี ซี จำกัด (มหาชน)
    มีวิศวกรที่ผ่านการอบรมและได้รับการรับรองคุณสมบัติขั้นสูง CCIE (Cisco Certified
    InterNetwork Expert) จำนวน 5 คน ซึ่งสูงกว่าเกณฑ์ขั้นต่ำคือ 2 คน
    บริษัทมุ่งหวังและให้การสนับสนุนวิศวกรในสายงานเพื่อให้มีจำนวน CCIE เพิ่มสูงขึ้น
    และมีแผนที่จะพัฒนาเพื่อให้อยู่ในระดับ Silver Partner และ Gold Partner
    ต่อไปภายในปี 2547 นี้

งานที่ยังไม่ได้ส่งมอบ

60. ณ วันที่ 31 มกราคม 2547 บริษัทมีมูลค่างานที่ยังไม่ได้ส่งมอบทั้งสิ้น 250ล้านบาท
    โดยเป็นงานในส่วนของธุรกิจให้คำปรึกษาและพัฒนางานด้านเทคโนโลยีสารสนเทศ และ
    ธุรกิจพัฒนาและวางระบบที่มีมูลค่ามากกว่า 1 ล้านบาท จำนวน 18 โครงการ

3.5 ผลกระทบต่อสิ่งแวดล้อม

-ไม่มี-